Hoender-fillodeegpakkies | SARIE
Hoender-fillodeegpakkies	deur Barbara Joubert
(4 porsies, 4 pakkies)
Verhit oond tot 180 °C. Koop 1 gaar hoender, verwyder die helfte van die vleis en vlok dit. Verhit 15 ml olyfolie in ’n pan en braai 1 gekapte ui, 1 fyngekapte knoffelhuisie en 250 g strepiespek, in blokkies gesny, saam tot spek gaar is. Voeg 125 ml bevrore ertjies by en braai tot ertjies net ontdooi is.Voeg by gevlokte hoender en laat afkoel. Voeg 250 g crème fraîche by en meng goed. Geur met sout en varsgemaalde swartpeper. Smelt 100 g botter. Neem een van 4 velle fillodeeg en smeer van die gesmelte botter bo-op. Vou die vel in lengte in die helfte. Smeer weer bietjie gesmelte botter bo-op. Skep vulsel in die middel en vou toe soos ’n pakkie. Plaas op gesmeerde pakplaat en smeer nog gesmelte botter bo-op. Maak nog 3 sulke pakkies. Plaas in warm oond en bak vir sowat 30 minute tot bros en goudbruin. Sit warm voor.
Pak Oondgebakte hoender in as proteïen saam met die slaai. genoeg vir 6 • 100 ml olyfolie • 12 hoenderstukke • sout en varsgemaalde swartpeper Verhit oond tot 180 °C. Sprinkel bietjie olie op bodem van groot oondvaste bak. Plaas hoenderstukke bo-op en sprinkel res van …